Canon Toner Status 2.40-es verzió Microsoft Windows rendszerhez
A Canon Toner Status szoftver a számítógépre telepítve ellenőrzi a festék mennyiségét a festékkazettákban.
Ebben a fájlban a szoftverrel kapcsolatos kiegészítő információk találhatók. A szoftver használata előtt olvassa el.
Rendszerkövetelmények
A termék használata a következő környezetekben ajánlott.
Operációs rendszer
Windows 10
Windows 11

MEGJEGYZÉS
Az operációs rendszerre telepíteni kell a legújabb szervizcsomagot.

Támogatott nyomtató-illesztőprogramok
Canon UFR II/UFRII LT nyomtatóillesztő
Canon PCL5/6 nyomtatóillesztő
Canon PS nyomtatóillesztő
Canon UFR II/UFRII LT/LIPSLX/CARPS2 V4 nyomtatóillesztő
Canon PCL6 V4 nyomtatóillesztő
Canon Generic Plus UFR II nyomtatóillesztő
Canon Generic Plus PCL6 nyomtatóillesztő
Canon Generic Plus PS3 nyomtatóillesztő
Csatlakoztatási környezet
A csatlakoztatott eszközök figyelése a következő portokon keresztül történik.
Szabványos TCP-/IP-port
Szabványos USB-port
Canon MFNP-port
WSD-port
Használatra vonatkozó információk
A szoftver használata
A szoftver a telepítéskor regisztrálja magát a Windows indítópultján, és megjelenik a tálcán.
A festékkazettákkal kapcsolatos adatokat megadott időközönként automatikusan összegyűjti, és ha a festékkazettában maradt festék mennyisége alacsony, megnyílik a képernyő.
Ellenőrizheti a festékkazettákban maradt festék mennyiségét.
Az [Ellenőrizze a fogyóeszközök adatait] gombra kattintva ellenőrizheti a festékkazetták modellszámát és megjelenítheti az értékesítési webhelyet.
A tálcán található ikonra kattintva bármikor megjelenítheti a képernyőt.
Normál esetben a szoftver automatikusan elindul a Windowsba történő bejelentkezéskor, de a Kezdőképernyő menüből manuálisan is elindíthatja.
Figyelmeztetések, korlátozások és megkötések
Mivel ez a termék egy hozzávetőleges becsléseket adó eszköz, az általa megjelenített adatok eltérhetnek a készüléken megjelenő üzenettől. A pontos állapot megtekintéséhez ellenőrizze a készülék kezelőpaneljét.
Amennyiben a Windowsban nincs beállítva alapértelmezett webböngésző, az [Ellenőrizze a fogyóeszközök adatait] párbeszédpanel [Keresse fel a vásárlási honlapot] funkciója nem használható.
Ez a termék nem használható a Windows 8.1 vagy annál újabb rendszerek [Kezdőképernyő] menüjéből. Ezenfelül a rendszeres értesítések sem jelennek meg. Használja a terméket az asztalról indítva.
Ha egy, a terméket támogató nyomtató-illesztőprogram nincs megfelelően telepítve, lehetséges, hogy a termék nem tudja megfelelően felismerni a készüléket. Ilyen esetben telepítse újra a megfelelő nyomtató-illesztőprogramot.
Ez a termék legfeljebb öt csatlakoztatott készüléket és legfeljebb tíz nyomtatási sort támogat. Nem garantálható, hogy az ezen felüli készülékek és nyomtatási sorok esetében is működni fog.
Ha a Windows készenléti, alvó vagy hibernált módban van, a szoftver nem gyűjt adatokat a készülékektől. Ilyen esetben ébressze fel a számítógépet a készenléti, alvó vagy hibernált üzemmódból, és ezután hajtsa végre a műveletet.
A készülékek állapotától függően az információk összegyűjtése hosszabb időt vehet igénybe vagy sikertelen lehet. Ilyen esetben várjon egy ideig, majd kattintson a tálcán található ikonra az adatgyűjtés újbóli végrehajtásához.
A Canon Generic Plus nyomtatóillesztő használatakor megtörténhet, hogy a festékkazettákkal kapcsolatos adatokat nem lehet megjeleníteni, ha az illesztő nem tudja lekérni az eszközinformációkat. Az eszközinformációk lekérésére vonatkozó részletekért lásd az egyes illesztők útmutatóit.

All other trademarks are the property of their respective owners.
A dokumentumban szereplő egyéb termék- és vállalatnevek a megfelelő tulajdonosok védjegyei lehetnek.

Copyright Canon Inc. 2014